৭৩২ খ্রিষ্টাব্দে আবদুল রহমান আল গাফিকি ও অশ্বারোহী বিশাল মুসলিম সেনাবাহিনি আল-আন্দালুস থেকে ফ্রান্সের ৫০০ কিমি (৩১১ মাইল) ভেতরে প্রবেশ করে। শার্ল মার্তেল ও তার পদাতিক সৈন্য তাদের তুরে থামিয়ে দেয় এবং সেখানে তুরের যুদ্ধ সংগঠিত হয়। যুদ্ধে মুসলিমরা পরাজিত হয় এবং ফ্রান্সে ইসলামি দখলদারিত্ব প্রতিহত করা হয়। ৮৪৫ খ্রিষ্টাব্দে তুর ভাইকিং প্রধান হাস্তেনের প্রথম আক্রমণ সফলতার সাথে প্রতিরোধ করে। ৮৫০ খ্রিষ্টাব্দে ভাইকিংরা সিন ও লোয়ার নদীর মোহনায় বসতি স্থাপন করে। হাস্তেনের নেতৃত্বে তারা পুনরায় ৮৫২ খ্রিষ্টাব্দে লোয়ার অভিমুখে যাত্রা করে এবং অঁজে, তুর ও মার্মোতিয়ের মঠ লুণ্ঠন করে।